cyanic-selkie/wikianc huggingface dataset:
Enriko Fermi
Pēckara laiks
Nāve pārsteidza zinātnieku pašā radošo spēku plaukumā, 53 gadu vecumā.
Fermi bija ievēlēts par daudzu zinātnisku iestāžu biedru, taču vislielāko cieņu viņam parādīja paši fiziķi, nosaucot 100. ķīmisko elementu par fermiju. Tas notika gadu pēc zinātnieka nāves. Arī fermioni (elemtārdaļiņas ar pusveselu spina vērtību) ir nosaukti par godu Enriko Fermi.
Piemiņa
Fermi vārdā nosukta NASA gamma staru kosmiskā observatorija Fermi Gamma-ray Space Telescope, kas tika palaista 2008. gadā.
Pūces (ciems)
Pūces ir ciems Tukuma novada Vānes pagastā. Izvietojies pagasta ziemeļos Imulas krastos pie autoceļa P121 5,9 km no pagasta centra Vānes, 40 km no novada centra Tukuma un 102 km no Rīgas.
Apdzīvotā vieta izveidojusies ap Pūces dzirnavām (atrodas Imulas kreisajā krastā Matkules pagastā). Pūces dzirnavās ģenerāļa Ludviga Bolšteina muzejs, degvielas uzpildes stacija, veikals. Ziemeļos no Pūcēm Abavas pietekas Imulu un Amulu šķir tikai 250 m plata ūdensšķirtne, ar ko saistās teikas.
Mann gegen Mann
"Rammstein" dziesma par homoseksualitāti
Videoklips
Videoklipa pirmizrāde Vācijas MTV notika 2006. gada 2. februārī un tā režisors ir Jonas Akerlunds (Jonas Åkerlund). Videoklipā visi grupas dalībnieki ir kaili un piesedzas tikai ar saviem mūzikas instrumentiem. Tikai Tilam Lindemanam ir uzvilktas lateksa autiņbiksītes, pusgaras melnas zeķes un augstpapēžu kurpes. Bez grupas vēl tiek rādīti daudz ar eļļu ieziesti kaili vīrieši.
Ķeipenes pagasts
Upes
Mazā Jugla, Abza, Sivēnurga, Pečorīte
Ezeri
Pečoru ezers, Plaužu ezers, Bitēnu ūdenskrātuve, Abzes ezers.
Vēsture
Iespējams, ka savu nosaukumu Ķeipene ir ieguvusi no prūšu kanoniķa Ķaipena vārda, kurš šo apkaimi ieguvis 15. gadsimta vidū no Rīgas domkapitula, kas savukārt šo īpašumu bija nopircis no Livonijas ordeņa vasaļa Pētera fon Borha.
Tagadējais Ķeipenes pagasts izveidojies, apvienojoties Kastrānei, Vatrānei un to apkārtējām teritorijām. Pati Ķeipene izvietojusies Rīgas—Ērgļu un Līgatnes—Skrīveru ceļu krustojumā. 1743. gadā, apvienojot astoņas zemnieku saimniecības, šajā vietā tika nodibināta Jaunķeipenes muiža (Vecķeipenes muiža, kas atradās tagadējā Madlienas pagastā, tika nopostīta Ziemeļu kara laikā). Mūsdienās Ķeipenē redzami vairs tikai vecās Jaunķeipenes muižas pils drupu fragmenti. Bijušajā Jaunķeipenes muižas parkā jeb Kapkalnā, vēl līdz šai dienai saglabājušies vairāki introducēti svešzemju koki. Netālu no parka ir bijušā brūža ēka, tagadējie Brūmeri. Ar muižas apkaimi saistās vairāki interesanti vēsturiski vietvārdi — Danču placis, Zaļais avots, Biķerkalns, Grāfienes grava un citi.
Pečoru ezera dienvidu krastā ir Kārkla kalns. Apmēram 4 km no Ķeipenes uz Taurupes pusi Rīgas—Ērgļu ceļa labajā pusē ir Šķērstēnu pilskalns un tam atbilstošais kulta kalns — Baznīckalns. Te kādreiz bijusi Šķērstēnu muižiņa. Savukārt 3 km no Ķeipenes uz Suntažu pusi atrodas Vatrāne, kas pirmo reizi pieminēta Poļu—zviedru kara laikā (1600—1629). Zviedri, ieņemot Vidzemi un nostiprinot tajā savu varu, daudzas muižas, to vidū arī Vatrānes muiža, nodeva pārvaldīšanā saviem virsniekiem. Pēc 1698. gada ap muižu jau bija izveidojusies apdzīvota vieta. 1834. gadā muiža nonāca vācu barona Tranzē dzimtas īpašumā. 1905. gada nemieros muiža tika nodedzināta, vēlāk tā atjaunota. Vatrānes muižas īpašnieks bija barons profesors Pauls Sokolovskis. 1988. gadā bijušās muižas ēka nodega. Ap Vatrānes muižu bijis skaists parks, kas minēts jau 1759. gadā.
No Vatrānes uz Suntažu pusi atrodas Skoliņa — bijusī Vatrānes pirmās pakāpes pamatskola. Tās pirmsākumi saistās ar 1871. gadu, kad Lieldesu mājās skolotāja darbu sāka Indriķis Indriksons, jo īsto skolas ēku uzcēla 1876. gadā. Vēl tālāk uz Suntažu pusi pie Gauriņu mājām uz Mazās Juglas bijušas J. Krišjāņa Vatrānes ūdensdzirnavas.
5 km no Vatrānes uz Suntažu pusi atrodas Kastrāne jeb Diedziņš (nesajaukt ar Kastrānes muižu tagadējā Upespilī). Tur agrāk ir bijusi Krupu pusmuiža ar krogu, kurā 1923. gadā pēc pārbūves tika ierīkots Kastrānes pagasta nams. Iepretim Kastrānei Mazās Juglas labajā krastā, Skubiņu kalnā bijusi 18. gadsimtam raksturīgā apbūve. Tagad šeit saglabājusies vairs tikai dzīvojamā ēka un klētiņa. Upes krastā atrodas arī Skubiņu viduslaiku kapsēta, kas liecina, ka šī apkaime bijusi apdzīvota jau kopš seniem laikiem.
Teritoriālās izmaiņas
1935. gadā pagasta platība bija 120 km². 1945. gadā pagastā izveidoja Ķeipenes un Jaunķeipenes ciema padomes, bet pagastu 1945. gadā likvidēja. 1965. gadā Ķeipenes ciemam pievienoja lielāko daļu likvidētā Kastrānes ciema. 1990. gadā ciemu reorganizēja par pagastu. 2009. gadā pagastu kā administratīvo teritoriju iekļāva Ogres novadā.
Apdzīvotās vietas
Apdzīvotās vietas: Ķeipene, Vatrāne, Diedziņš. Pagasta centrs ir Ķeipenē.
Transports
Cauri pagastam iet ceļi Rīga — Ērgļi (P4) un Skrīveri — Līgatne (P32).
Izglītība un kultūra
Ķeipenes pagastā ir divas izglītības iestādes — Ķeipenes pirmsskolas izglītības iestāde "Saulīte" un Ķeipenes pamatskola.
Heidens
Heidens var būt:
Hard Candy
Hard Candy ir amerikāņu dziedātājas Madonnas vienpadsmitais studijas albums, kas tika izdots 2008 gada 28. aprīlī, bet ASV 2008. gada 29. aprīlī. Pirmais singls ar nosaukumu "4 Minutes" jeb iepriekš saukts par "4 Minutes To Save The World" ASV tiks izdots 2008. gada 24. martā. Šis bija mūziķes pēdējais studijas albums, kurš tiks izdots ierakstu kompānijas Warner Bros. paspārnē.
Albuma producenti ir Madonna, Timbaland, Farels Viljams, Džastins Timberleiks, Kanje Vests un Neits Hills (en), bet kā dziesmu teksta autori albumā piedalās arī Timotijs Moslijs (en), Hanons Leine (en) un Džo Henrijs (en).
Albuma nosaukums
Sākotnēji Madonna vēlējās savu 11. studijas albumu saukt "Candy Shop", kā vienu no albuma dziesmām, bet Warner Bros. to neatļāva sakot, ka šis nosaukums ir pārāk līdzīgs 50 Cent dziesmas nosaukumam. Tad Madonna gribēja albumu nosaukt tāpat kā otro singlu "Give It 2 Me", bet atkal Warner Bros. šo ieceri noraidīja, jo šis nosaukums bija pārāk līdzīgs Timbaland un Nellijas Furtado tāda paša nosaukuma dziesmai. Visbeidzot albumam tika izvēlēts nosaukums Hard Candy, kas simbolizēja pretstatu starp sīkstumu un saldumu, kas ir apvienoti šajā ierakstā.
Singli
1 Ciparu lejupielāde.
"4 Minutes"
Kā pirmais singls no Madonnas vienpadsmitā studijas albuma Hard Candy tika izvēlēta dziesma "4 Minutes" jeb ierakstīšanas posmā dēvēta par "4 Minutes To Save The World". Šīs dziesmas autori ir pati Madonna, Neits Hills, Timotijs Moslijs un Džastins Timberleiks, bet producenti: Madonna, Džastins Timberleiks, Timbaland un Neits "Danja" Hills. Oficiālais singla izdošanas datums dažādās valstīs tika noteikts dažāds. Piemēram pirmā valsts, kurā singls bija pieejams veikalu plauktos bija Vācijā 11. aprīlī. Francijā tas tika izdots nedaudz vēlāk, 14. aprīlī, Austrālijā 19. aprīlī, un Lielbritānijā 21. aprīlī.
Toties ciparu lejupielādes formātā šis singls bija pieejams daudz ātrāk, jau 17. martā. Līdzko singls bija pieejams ciparu lejupielādes formātā, tā tūdaļ tas sāka iekarot pasaules populārākos topus divās nedēļās sasniedzot ASV Billboard Hot 100 3. vietu un Lielbritānijas Top 75 5. vietu. "4 Minutes" uzstādīja rekordu arī Kanādas oficiālā topā, kā dziesma, kas visātrāk nokļuvusi 1. vietā (divās nedēļās). Arī Apvienotajā pasaules topā (United World Chart) dziesma jau otrajā nedēļā ar 267 000 punktiem no 36. vietas ieleca 3. vietā un ceurtajā nedēļā ar 388 000 punktiem pārspējot Leonas Luisas grāvēju "Bleeding Love" sasniedza pirmo vietu. Latvijā singls sasniedza 3. vietu.
"Give It 2 Me"
Kā otrais singls no Madonnas albuma Hard Candy tika izdots "Give It 2 Me". Tas nonāca radio apritē 2008. gada 4. jūnijā Eiropā un 24. jūnijā ASV, kur singls sasniedza 57. vietu. Oficiāli "Give It 2 Me" Eiropā tika izdots 2008. gada 11. jūlijā, bet ASV, 5. augustā. Singls pirmo vietu sasniedza 6. valstīs (Nīderlande, Polija, Turcija, Spānija, Bulgārija un Brazīlija), kā arī ASV Billboard Hot Dance/Club Play un Billboard Hot 100 Airplay topos. Singls sasniedza Top 5 vēl septiņās valstīs, kā arī Top 10 iekļuva vēl astoņās, tādās kā Apvienotā Karaliste, Kanāda, Vācija un Meksika. Panākumi šim singlam izpalika vienīgi Austrālijā, kur tas pakāpās līdz 23. vietai un Japānā, kur singla augstākā vieta bija 44. Latvijā, Latvian Airplay Top 50 augstākā vieta bija 6.
"Miles Away"
Trešais singls no albuma Hard Candy tika izdota dziesma "Miles Away". 2008. gada 17. jūlijā, kā promo sings, dziesma tika izdota Japānā. 2008. gada 13. oktobrī "Miles Away" tika palaists ASV radio apritē, bet Kanādas radiostacijās šis singls tika atskaņots vēl pirms tam.
Eiropas iTunes interneta veikalos singls oficiāli tika izdots 2008. gada 10. oktobrī.
Albuma izdošanas vēsture
Hard Candy tika izdots aprīļa beigās, sekojot pirmā Madonnas singla "4 Minutes" izdošanai. 26. aprīlis nija oficiālā albuma izdošanas datums Austrālijā, bet daudzi mazumtirdzniecības veikali izlēma sākt pārdot albumu jau divas dienas ātrāk - 24. aprīlī. Tomēr tādas Eiropas valstis kā Īrija, Vācija, Austrija un Beļģija albumu izdeva 25. aprīlī. Trīs dienas vēlāk, 28. aprīlī albumu izdeva Apvienotajā Karalistē, Brazīlijā un pārējās Eiropas valstīs. ASV, Argentīnā, Meksikā un Kanādā albums tika izdots 29. aprīlī. Latvijā, tāpat kā vairumā Eiropas valstu, albums tika izdots 28. aprīlī.
Tabulā redzami albuma Hard Candy pasaules izdošanas datumi un oficiālie kataloga numuri.
Sventājas osta
Sventājas osta atrodas Sventājas upes grīvā Sventājā.
Vēsture
Sventāja uz G. Celijusa veidotās kartes attēlota jau 1542. gadā. 1685. gadā karalis Sigismunds III Vāsa Sventājas ciemam deva atļauju attīstīt tirdzniecību un jūrniecību. Sventājas osta bija nopietns konkurents Klaipēdas un Liepājas ostām, īpaši pēc tam, kad angļu tirgotāji ieguva privilēģiju atvērt ostu, kurā varētu ienākt lielāki kuģi. 1701. gadā, Ziemeļu kara laikā ostu sagrāva un grīvu aizbēra ar laukakmeņiem. Pēc pievienošanas Kurzemes guberņai tā attīstījās kā Būtiņģes zvejnieku osta.
Pēc Latvijas-Lietuvas robežas nospraušanas un Palangas pagasta pievienošanas Lietuvas Republikai no 1923. līdz 1925. gadam sākās Sventājas ostas atjaunošanas darbi. Kad Vācija 1939. gadā anektēja Klaipēdu, izveidoja ostas vārtus ar ziemeļu un dienvidu moliem, tomēr jūras straumes tajos sanesa smiltis un lielie kuģi ienākt ostā nevarēja.
Pēc Otrā pasaules kara osta piederēja zvejnieku saimniecībai „Pajūris”.
Hyundai
Hyundai ir kompāniju grupa, ko 1947. gadā dibinājis Čons Čujons kā celtniecības kompāniju.
Vilta Čemberlena 100 punktu spēle
Vilta Čemberlena 100 punktu spēle bija NBA 1961.—1962. gada regulārās sezonas spēle starp Filadelfijas "Warriors" un Ņujorkas "Knicks", kas notika Hersheypark Arena Hēršijā, Filadelfijas štatā, ASV. Šo spēli Nacionālā basketbola asociācija ir nosaukusi par vienu no visu laiku labākajām spēlēm.
"Warriors" uzvarēja "Knicks" ar 169—147, uzstādot tā brīža rezultativitātes rekordu (abu komandu gūtie punkti kopā). Visvairāk spēle ir ievērojama ar Vilta Čemberlena 100 gūtajiem punktiem. Tas ir NBA viena spēlētāja vienā spēlē gūto punktu rekords. Nākamais rezultatīvāko sarakstā ir Kobe Braiants, kurš Losandželosas "Lakers" uzvarā (122—104) pār Toronto "Raptors" guva 81 punktu.
V. Čemberlens šajā spēlē iemeta 36 metienus no spēles no 63 izmestajiem, kā arī guva 28 punktus no soda metienu līnijas (kopā meta 32 soda metienus). Tajā laikā NBA noteikumos nebija metienu trīs punktu vērtībā. Vēl viņš savāca 25 atlēkušās bumbas, kas arī bija labākais rādītājs šajā spēlē.
Lešeks I Baltais
Lešeks I Baltais (pl; dzimis vai, miris ) bija Pjastu dinastijas Krakovas kņazs no 1194. gada līdz savai nāvei 1227. gadā ar vairākiem pārtraukumiem, jo vienlaicīgi uz Polijas valdnieka troni pretendēja Meško III Vecais un Vladislavs III Tievkājis.
Lešeks I bija Polijas lielkņaza Kazimira II Taisnīgā dēls. No Rurika dinastijas sievas Gžimislavas viņam bija dēls Boļeslavs V Kautrīgais.
Aktīvi centās nostiprināt ietekmi austrumu virzienā, kur cīnījās ar Ungārijas par ietekmi Galīcijā. 1205. gadā pie Zavihostas pieveica iebrukušo Kijevas liekņazu Romānu Mstislavoviču, kurš kaujā krita. Nostājās pāvesta Inocenta III sabiedroto pusē, atzīdams sevi par pāvesta vasali.
1227. gadā tika nogalināts augstmaņu sanāksmes laikā, iespējams pēc Pomerānijas kņaza Svantopolka II pavēles.
Leģenda vēsta, ka Lešeks I Baltais esot attiecis pāvestam dalību Krusta karā, jo Svētajā zemē neesot alus.
Waste of Mind
Waste of Mind ir amerikāņu pankroka grupas Zebrahead otrais studijas albums. Tas tika izdots sadarbībā ar ierakstu kompāniju Columbia Records. Šis bija pirmais grupas albums, kas tika izdots sadarbībā ar kādu no lielajām ierakstu kompānijām. Albums tika pārdots vairāk nekā 150 000 kopiju.
Vladislavs III Tievkājis
Vladislavs III Tievkājis (pl; dzimis starp 1161. un 1167. gadu, miris ) bija Pjastu dinastijas Lielpolijas kņazs, vēlāk Polijas lielkņazs (1202 - 1206, 1227 - 1228). Vladislavs III bija Polijas lielkņaza Meško III Vecā dēls. Pirmoreiz rakstos minēts 1168. gadā. Vladislavu III var uzskatīt par pirmo Polijas valdnieku, kurš ieguva amatu vēlēšanu rezultatā, kas vēlāk kļuva par Polijas valsts iezīmi.
.rs
.rs ir augšējā līmeņa domēns (ccTLD), kura paredzētais pielietojums ir saistīts ar Serbiju. Domēns izveidots 2007. gadā un ir aktīvs vēl joprojām. Domēna sponsors ir RNIDS, kas nodrošina arī domēnu reģistrēšanu.
Ārējās saites
Toppdomän
Sventāja (upe)
Sventāja ir upe, kas tek caur Lietuvas ziemeļrietumu un Latvijas dienvidrietumu daļu. Upe ir 73 km gara, no tiem vairāk kā 30 km veido valsts robežu starp Latviju un Lietuvu. Upes izteka atrodas Skodas rajona rietumos. Ietek Baltijas jūrā pie Sventājas. Upes baseins ir 472 km² liels. Vidējā caurtece 5,38 m³/s.
1976. gada vasaras olimpiskās spēles
1976. gada vasaras olimpiskās spēles bija divdesmitpirmās vasaras olimpiskās spēles. Tās no līdz  notika Kanādas pilsētā Monreālā. Oficiāli spēles atklāja Lielbritānijas karaliene Elizabete II.
Kārlis Baumanis
Kārlis Baumanis var būt:
1976. gada vasaras olimpiskās spēles
Monreālas Olimpiskajās spēlēs piedalījās 92 valstis, kuras pārstāvēja 6028 sportisti. Kopumā tika sadalīti 198 medaļu komplekti 21 sporta veidā.
Spēļu rīkošanas vietas izvēle
Monreāla par 21. vasaras olimpisko spēļu mājvietu tika izvēlēta Starptautiskās Olimpiskās komitejas sesijas laikā Amsterdamā, Nīderlandē. Monreāla par spēļu rīkošanas tiesībām apsteidza Maskavu un Losandželosu.
Meško IV Kleinkājis
Meško IV Kleinkājis (, dzimis ap 1130. gadu, miris ) bija Krakovas lielkņazs no 1210. gada 9. jūnija līdz savai nāvei. Pjastu dinastijas pārstāvis.
Meško IV bija Polijas kņaza Vladislava II Trimdinieka dēls no laulības ar Austrijas markgrāfa Leopolda III meitu Bābenbergas Agnesi.
Np 1163. gada kopā ar brāli Boļeslavu valdīja Silēzijā. Bija arī Bitomas, Osvencimas un Opoles kņazs.
Arizonas "Coyotes"
Arizonas "Coyotes" (en) ir profesionāls ASV hokeja klubs, kas ir bāzēts Glendeilā, Arizonas štatā, ASV. Klubs spēlē Nacionālās hokeja līgas Rietumu konferences Centrālajā divīzijā. Tas tika dibināts 1972. gadā kā Vinipegas "Jets" un kopš 1979. gada spēlē NHL, pirms tam startēja WHA čempionātā. 1996. gadā komanda pārcēlās no Kanādas uz ASV dienvidrietumiem un ieguva tās pašreizējo nosaukumu. Pašreizējā kluba īpašniece ir Nacionālā hokeja līga, jo 2009. gada 5. maijā tas bankrotēja.
1890. gads Latvijā
Šajā lapā ir apkopoti '''1890. gada notikumi Latvijas vēsturē'''. Vidzemes, Latgales, Kurzemes, Zemgales un Sēlijas vēsturiskās zemes tolaik atradās Krievijas Impērijas sastāvā (Kurzemes, Vidzemes un Vitebskas guberņā).
Arizonas "Coyotes"
Savas pastāvēšanas vēsturē "Coyotes" nav ne reizi izcīnījuši Stenlija kausu, kā arī ne reizi nav kļuvuši par konferences un divīzijas čempioniem. Mājas spēles komanda aizvada Mullett Arena hallē. Līdz 2014. gadam komanda bija pazīstama kā Fīniksas "Coyotes".
Šobrīdējais sastāvs
''Pēdējoreiz atjaunots 2022. gada 9. oktobrī.''
Sosnovkas rajons
Sosnovkas rajons (ru) ir administratīvs rajons Tambovas apgabala ziemeļos, Krievijā. Tas robežojas ar Tambovas apgabala Moršanskas rajonu, Pičajevas rajonu, Bondaru rajonu, Tambovas rajonu, Ņikiforovskas rajonu un Starojurjevas rajonu, kā arī ar Rjazaņas apgabala Sarajevskas rajonu. Rajona administratīvais centrs un lielākā apdzīvotā vieta ir Sosnovkas pilsētciemats. Sosnovkas rajona kopējā platība ir 2390 km2, pēc 2010. gada datiem rajonā dzīvo 31 641 iedzīvotāji.
MFZB
MFZB (saīsinājums no Mother-Fucking Zebrahead, Bitch) ir amerikāņu pankroka grupas Zebrahead ceturtais studijas albums. Tas tika izdots sadarbībā ar ierakstu kompāniju Columbia Records. Šis albums bija pieejams pārdošanā ar dažādām albuma vāka krāsām: zila (oficiālā), dzeltena, zaļa, sarkana.
Velna Skroderis
Velna Skroderis ir lielākais akmens Vidzemē un pēc tilpuma otrs lielākais akmens visā Latvijā. Tas atrodas Madonas novada Praulienas pagastā, Kujas upes krastā. Akmens garums ir 6,4 m, platums 6 m, augstums 4 m, apkārtmērs 20 m, tā tilpums ir aptuveni 100 m³. Akmens pilnībā tika atsegts 1982. g., veicot Kujas upes regulēšanas darbus. Uz Velna Skrodera balstīts trosu tiltiņš, kas ved pāri upei esošo māju pagalmā.
Teikas
Teikas vēsta, ka Velns sēdējis uz akmens un ar ragavu ilksi kā adatu lāpījis savas bikses, ko saplēsis, mēģinot aizbērt netālu esošo Aivieksti.
Iela
Ielu nosaukumi
Vēl ir: laukumi, caurbrauktuves, strupceļi, nobrauktuves, celiņi u.c.
1099. gads
1099. gads bija gads, kas pēc Jūlija kalendāra sākās sestdienā.
Hlorūdeņradis
Iegūšana
Laboratorijā iegūst, iedarbojoties ar koncentrētu sērskābi uz nātrija hlorīdu (vāji sildot):
Īpašības
Šķīstot ūdenī, veidojas hidroksonija un hlorīda joni: Šis process ir stipri eksotermisks. Ar ūdeni hlorūdeņradis veido azeotropu maisījumu, kas satur 20,24% НCl.
Hlorūdeņradis karsējot spēj oksidēties ar skābekli CuCl2 klātienē: Pavisam augstās temperatūrās šī reakcija norisinās pretējā virzienā, t.i., hlors oksidē skābekli. Tas izskaidrojams ar to, ka reakcijas laikā samazinās sistēmas entropija, jo no piecām molekulām veidojas tikai četras. Tādēļ zemākās temperatūrās reakcija noris virzienā pa labi (skābeklis oksidē hloru), jo tad lielāka nozīme ir enerģijas izdalīšanās faktam reakcijas laikā. Savukārt pie lielām temperatūrām svarīgāka ir reaģējošo molekulu tieksme attālināties un veidot vairāk daļiņu, respektīvi, palielināt entropiju jeb nesakārtotību. Tādējādi šis ir spilgts piemērs tam, ka vielu oksidējošā vai reducējošā aktivitāte ir relatīvs jēdziens un atkarīga no reakcijas apstākļiem.
HCl reaģē ar sēra trioksīdu, veidojot hlorsulfonskābi:
Hlorūdeņradis viegli pievienojas organisko vielu dubultsaitēm (tā pieskaitāma pie elektrofilās pievienošanas reakcijām):
Konrāds (personvārds)
Konrāds ir vairāku vēsturisku Burgundijas, Čehijas, Jeruzalemes Karalistes, Polijas, Sicīlijas, Vācijas un Virtembergas valdnieku vārds:
Burgundijā:
Palestīnā:
Polijā:
Sicīlijā:
Vācijā:
Virtembergā:
Enaliarktīdi
Enaliarktīdi (Enaliarctos) ir aizvēsturisku dzīvnieku vienīgā zināmā ģints enaliarktīdu dzimtā (Enaliarctidae). Tie pieder plēsēju kārtas (Carnivora) airkāju virsdzimtai (Pinnipedia). Enaliarktīdu ģintī ir 5 sugas, kuras visas ir izmirušas pirms vairākiem miljoniem gadu.
Enaliarktīdi ir vecākie zināmie airkāji. To fosilijas pieder vēlajam oligocēnam un agrajam miocēnam. Enaliarktīdi dzīvoja pirms 24—22 miljoniem gadu Kalifornijā un Oregonā. Šobrīd zinātnieki uzskata, ka visu mūsdienu airkāju priekštecis ir bijis enaliarktīds, ka no enaliarktīdiem ir attīstījušies gan roņi, gan ausainie roņi, gan valzirgi.
Izskats un īpašības
Enaliarktīdam bija īsa aste un starp pirkstiem bija attīstījušās peldplēves, bet atšķirībā no mūsdienu airkājiem, kuriem ir konusveidīgi, caururbjoši zobi, enaliarktīdiem bija plēsējiem tipiskie griezējzobi, kas liecina par to, ka medījums bija jāiznes krastā, lai to varētu apēst. Enaliarktīdiem tāpat kā modernajiem airkājiem bija lielas acis, jutīgas ūsas un īpaši veidotas iekšējās ausis, lai varētu dzirdēt zem ūdens.
Enaliarktīdu biomehānikas izpēte liecina, ka peldot tas lietojis gan priekškājas, gan pakaļkājas. Mūsdienu ausroņi lieto tikai priekškājas, roņi pamatā lieto pakaļkājas, un tikai valzirgi peldot lieto gan priekškājas, gan pakaļkājas. No tā zinātnieki secina, ka attīstoties roņi zaudēja īpašību peldot lietot priekškājas, bet ausroņi pakaļkājas. Locekļu labi attīstītie kauli liecina, ka kājām ir bijusi ievērojama muskuļu masa, bet tas liecina, ka enaliarktīds vairāk laika pavadījis uz sauszemes nekā ūdenī.
Waste of MFZB
Waste of MFZB ir amerikāņu pankroka grupas Zebrahead piektais studijas albums. Tas tika izdots vienīgi Japānā sadarbībā ar ierakstu kompāniju Sony Music Japan. Trīs albuma dziesmas tika ierakstītas iekļaušanai grupas iepriekšējos albumos, taču tās tika iekļautas šajā albumā.
Altmīle
Altmīle (vācu — Altmühl) ir upe Vācijā (Bavārijā). Donavas kreisā krasta pieteka. Sākas Vidusfrankonijā. Vidustecē pa dziļu ieleju tek caur Franku Albu. Kaut arī notika protesti, 1992.gadā tika pabeigts ūdensceļš Ziemeļjūra-Reina-Maina-Donava-Melnā jūra, kas izmainīja Altmīles lejteci.
Gaida
Gaida var būt:
Mičiganas Universitāte
Mičiganas Universitāte (en) ir publiska izpētes universitāte ASV. Univeristāte dibināta 1817. gadā, 20 gadus pirms Mičiganas štata nodibināšanas, Detroitā. 1837. gadā tā pārcēlās uz Annārboru, kur tā atrodas arī mūsdienās.
Ārons Ekblads
Ārons Ekblads (dzimis 1996. gada 7. februārī) ir kanādiešu hokejists, aizsargs, kurš 2014. gada NHL draftā tika izvēlēts ar kopējo pirmo numuru. Pašlaik (2022) Ekblads spēlē Nacionālās hokeja līgas vienībā Floridas "Panthers".
Spēlētāja karjera
2011. gadā Ekblads kļuva par otro spēlētāju pēc Džona Tavaresa, kuram Kanādas hokeja federācija ļāva uzsākt spēlēt OHL jau 15 gadu vecumā. OHL kluba Berijas "Colts" sastāvā Eklbads sāka spēlēt 2011.—12. gada sezonā, sezonas izskaņā iegūstot līgas labākā debitanta balvu. Turpmākajās sezonās auga arī Ekblada rezultativitāte. 2013.—14. gada sezonā Ekblads bija komandas kapteinis, sezonas beigās iegūstot līgas labākā aizsarga balvu un tiekot iekļauts OHL simboliskajā izlasē.
Jau 2014. gada rudenī Ekblads uzsāka spēlēt Floridas "Panthers" sastāvā, sezonas beigās kā līgas labākais debitants iegūstot Kaldera balvu.
Kanādas hokeja izlases rindās spēlējis 2015. gada Pasaules čempionātā, kopā ar komandu izcīnot zelta medaļas, kā arī 2014. gada Pasaules čempionātā junioriem.
Varis Krūmiņš (režisors)
Varis Krūmiņš (dzimis Rīgā, miris ) bija latviešu dokumentālo un spēlfilmu režisors un scenārists.
Biogrāfija
Varis Krūmiņš dzimis Rīgā. 1956. gadā pabeidza Vissavienības Valsts Kinematogrāfijas institūta režijas fakultāti. Gadu pirms izlaiduma uzsāka darbu kā otrais režisors Rīgas Kinostudijā filmai "Pēc vētras". 1956. gadā debitēja kā režisors īsfilmai "Cēloņi un sekas". 1957. gadā guva panākumus ar filmu "Zvejnieka dēls" (galvenajā lomā Eduards Pāvuls). Kopš 1960. gadiem darbojās dokumentālā kino žanrā. Tomēr 1971. gadā uzņēma arī spēlfilmu "Kara ceļa mantinieki". Nacionālās atmodas laikā veidoja kinohroniku "Atmoda Nr.1" (1989) laikraksta "Atmoda", Latvijas Tautas Frontes drukātajam pielikumam.
Kopš 1957. gada bija Latvijas kinematogrāfistu savienības biedrs.
Režisors
Spēlfilmas
Dokumentālās filmas
Pasūtījuma filmas
Lomas
Epizodēs
Trauksme Kobrai 11 — Lielceļa policija
"Trauksme Kobrai 11 — Lielceļa policija" (de) ir Vācijas asa sižeta TV seriāls par divu lielceļa policistu komandu. Sākumā tas tika uzņemts Berlīnē un vēlāk Ziemeļreinā-Vestfālenē. Seriāls tiek pārraidīts vairākās pasaules valstīs, tai skaitā Latvijā. Seriāls tiek uzņemts kopš 1996. gada, pašlaik ir 27 sezonas. Vienīgais personāžs, kurš ir bijis visās sezonās, ir galvenais policijas komisārs Semīrs Gerkāns (Pistole — Walther P88C), ko atveido Erdogans Atalajs.
Digg
Digg ir ziņu tiešsaistes sociālā tīkla tīmekļa vietne ar uzsvaru uz tehnoloģiju un zinātnes rakstiem. Tā iekļauj sociālo grāmatzīmjošanu, blogošanu un sindikāciju, kā arī ne-hierarhisku, demokrātisku redakcionālo kontroli. Ziņas un jaunas tīmekļa lappuses vietnei pievieno paši tās lietotāji, kuru balsis arī pēc tam izšķir, vai ievietotā ziņa nonāks līdz pirmajai lapai vai nē. Tas atšķiras no hierarhiskās redakcijas sistēmas, kas ir lielākās daļas ziņu vietņu pamata.
Pussy
Pussy ir vācu grupas Rammstein pirmais singls no sestā studijas albuma Liebe ist für alle da. Izdots. Dziesma tika izdota kopā ar pornogrāfisku videoklipu.
Pussy Vācijas singlu topu tabulās ieņēma 1. vietu. Cita vācu grupa Scooter ir veidojusi šīs dziesmas remiksu.
Videoklips
Videoklipa režisors ir Jonass Akerlunds, kas filmēja arī Rammstein iepriekšējā singla Mann gegen Mann videoklipu. Videoklips tika prezentēts. Tas ir pornogrāfiska satura, kur visi grupas dalībnieki ir atsevišķi stereotipiski pornogrāfiski tēli: Tils — pleibojs, Kristofs — priekšnieks, Pauls — kovbojs, Olivers — misters Sāpe (Mr. Pain), Rihards — klubu apmeklētājs, un Fleiks — hermafrodīts. Katrs grupas dalībnieks ar atsevišķu sievieti veic pilnu dzimumaktu ar ejakulāciju. Videoklips netiek rādīts nevienā mūzikas kanālā sava satura dēļ.
Sems Reinharts
Sems Reinharts (en; dzimis ) ir kanādiešu hokejists, centra uzbrucējs. Pašlaik (2019) Reinharts spēlē NHL kluba Bufalo "Sabres" rindās.
Spēlētāja karjera
WHL kluba Kootenay Ice sastāvā Reinharts sāka spēlēt vēl 2010.—11. gada sezonas nogalē. Nākamās sezonas izskaņā Reinharts ieguva līgas labākā debitanta balvu. Turpmākajās sezonās auga arī Reinharta rezultativitāte. 2013.—14. gada sezonā Reinharts bija komandas kapteinis, sezonas beigās iegūstot līgas labākā spēlētāja balvu. Ar 105 gūtiem punktiem viņš bija ceturtais rezultatīvākais līgas spēlētājs.
2014.—15. gada sezonu uzbrucējs sāka jau NHL kluba Bufalo "Sabres" rindās, taču pēc deviņām aizvadītām spēlēm tika nosūtīts atpakaļ uz Kootenay Ice.
Kanādas hokeja izlases rindās spēlējis 2014. un 2015. gada Pasaules čempionātā junioriem, 2015. gadā izcīnot zelta medaļas un kļūstot par turnīra rezultatīvāko spēlētāji. Spēlējis arī 2012. un 2013. gada Pasaules čempionātā jauniešiem.
Viņa brālis Grifins arī ir hokejists.
Mandelbrota kopa
Mandelbrota kopa ir punktu kopa kompleksajā plaknē, kuras robeža ir fraktālis (šo robežu sauc par Mandelbrota līkni). Mandelbrota kopa ir nosaukta par godu franču / amerikāņu matemātiķim Benuā Mandelbrotam. Formāli to definē kā tādu punktu c kopu kompleksajā plaknē, kuriem, iterējot jeb atkārtoti izpildot ar sākuma nosacījumu z0 = 0, iegūtā virkne zn ir ierobežota. Tas nozīmē, ka komplekss skaitlis c pieder Mandelbrota kopai tad, ja eksistē tāds reāls skaitlis r (kas var būt atkarīgs no c), ka virknes zn locekļu absolūtā vērtība nekad nekļūst lielāka par r.
Piemērs
Piemēram, ja izvēlas c = 1 un c = i (imaginārā vienība), tad iegūst virknes, kas dotas tabulā. Redzam, ka pirmās virknes locekļi kļūst pēc patikas lieli, tāpēc c = 1 nepieder Mandelbrota kopai. Toties punktam c = i atbilstošā virkne ir periodiska (z2 = z4), līdz ar to tā ir ierobežota (zn absolūtā vērtība nekad nekļūst lielāka par kvadrātsakni no 2). Tas nozīmē, ka c = i pieder Mandelbrota kopai.
Vispārīgā gadījumā nav tik viegli pārbaudīt, vai dotais punkts c pieder Mandelbrota kopai. Toties var pierādīt, ka Mandelbrota kopa nesatur punktus, kam | c | > 2. To var izmantot, lai ar datora palīdzību iegūtu aptuvenu Mandelbrota kopas attēlu. Tad parasti izvēlas r = 2 un nofiksē kādu lielu skaitli n0, un pieņem, ka c pieder Mandelbrota kopai, ja | zn | ≤ 2 visiem n, kas mazāki par n0.
Rekurenta formula ar reāliem skaitļiem
Ne visās programmēšanas valodās ir iebūvēta iespēja izpildīt aritmētiskas darbības ar kompleksiem skaitļiem, tāpēc ir nepieciešams iegūt iterēšanas likumu priekš reāliem skaitļiem. Šādā nolūkā apzīmē zn = xn + iyn, kur xn un yn ir reālu skaitļu virknes. Tā kā z1 = 02 + c = c, tad c = x1 + iy1. Izpildot vienu iterāciju, iegūstam Tā kā skaitļi xn+1 un yn+1 ir kompleksā skaitļa zn+1 reālā un imaginārā daļa, tad iegūstam šādas rekurentas sakarības:
Krāsainu attēlu iegūšana
Stingri ņemot, Mandelbrota kopas un līdzīgu fraktāļu attēliem vajadzētu būt melnbaltiem, jo katrs kompleksās koordinātu plaknes punkts vai nu pieder Mandelbrota kopai, vai tajā neietilpst. Tomēr ar datora palīdzību var iegūt arī krāsainus attēlus, iekrāsojot noteiktās krāsās tos punktus, kuri "aiziet bezgalībā" pēc noteikta iterāciju skaita. Pašai kopai piederošie punkti tradicionāli vienmēr ir melni. Jo vairāk iterāciju, jo precīzāk var noteikt Mandelbrota kopas robežu, taču līdz ar to būtiski pieaug aprēķiniem nepieciešamais laiks.
Mandelbrota kopas struktūra
Apskatot Mandelbrota kopu, tajā var izdalīt bezgalīgi daudz elementārfigūru. Pati lielākā figūra, kas atrodas centrā (komponente 1 attēlā), ir kardioīda (no - sirds), ko parametriski var uzdot šādi: kur t mainās no 0 līdz 2π. Kardioīdai savukārt pieskaras vairāki riņķi — lielākais no tiem (atzīmēts ar 2 attēlā) atrodas punktā c = −1 un tā rādiuss ir 1/4. Kardioīdas sānos esošo riņķu izmērs pakāpeniski samazinās, tiecoties uz nulli. Šajā bezgalīgajā procesā veidojas fraktālis, kura sānu atzarojumos savukārt var saskatīt savas kardioīdas un riņķus. Mandelbrota fraktāli uzskata par vienu no vissarežģītākajiem mūsdienu matemātikas objektiem.
Mandelbrota kopas īpašības
Ja iterējot attēlojumu z z2 + c ar sākuma nosacījumu z0 = 0 iegūst punktu z, kam | z | ≥ | c | un | z | > 2, tad c nepieder Mandelbrota kopai. Ja | c | > 2, tad šādu z iegūst jau pēc pirmās iterācijas, jo z1 = c. Tas nozīmē, ka Mandelbrota kopa ir apakškopa riņķim ar rādiusu 2, kura centrs atrodas koordinātu sākumpunktā.
Pierādījums Apgalvojums: Ja | z | ≥ | c | un | z | > 2, tad virkne, ko iegūst iterējot z z2 + c, nav ierobežota.
Pierādījums: Apzīmējot | z | = 2 + ε, kur ε > 0, iegūstam Atkārtojot līdzīgu spriedumu k reizes, var pierādīt, ka pēc k iterācijām iegūtais punkts no koordinātu sākumpunkta atradīsies attālumā, kas ir vismaz Tas nozīmē, ka sākotnējā punkta z trajektorija nav ierobežota, jo šo izteiksmi var padarīt pēc patikas lielu, izraugoties attiecīgu k.
Hausdorfa dimensija ir reāls skaitlis (ne obligāti vesels), ar kura palīdzību var formāli raksturot kopas dimensiju. Ir pierādīts, ka Mandelbrota līknes (Mandelbrota kopas robežas) Hausdorfa dimensija ir 2. Tas nozīmē, ka Mandelbrota līkne ir tik ļoti sakrokojusies, ka to drīzāk varētu saukt par virsmu, nevis līkni.
Aplūkojot Mandelbrota kopu palielinājumā tas var šķist neticami, bet patiesībā tā ir saistīta jeb sakarīga kopa, t.i., tās robeža ir viena vienīga nepārtraukta līkne.
Mandelbrota kopa ir cieši saistīta ar Žiliā kopu (latviešu valodā pazīstama arī ar nosaukumiem Džūlija kopa un Džulia kopa ), kas nosaukta par godu franču matemātiķim Gastonam Žiliā (Gaston Julia). Viens no veidiem, kā definē Mandelborta kopu, ir ar Žiliā kopas palīdzību: Mandelbrota kopa sastāv no tieši tiem kompleksās plaknes punktiem c, kuriem atbilstošā Žiliā kopa ir sakarīga (pārējiem punktiem atbilstošās Žiliā kopas ir nekur blīvas tāpat kā Kantora kopa). Tādējādi Mandelbrota kopu var uzskatīt par visu sakarīgo Žiliā kopu katalogu (skatīt attēlu), jo pie katras c vērtības veidojas sava atšķirīgas struktūras Žiliā kopa.
Vēsture
Pirmo reizi Mandelbrota kopu 1905. gadā aprakstīja franču matemātiķis Pjērs Fatū (Pierre Fatou), kurš pētīja komplekso skaitļu analītisko dinamiku. Fatū pētīja rekursīvos procesus formā z z2 + c. Iteratīvi pielietojot šo attēlojumu kompleksās plaknes punktam z0, iegūst kopu, ko sauc par punkta z0 orbītu attiecībā pret doto attēlojumu.
Fatū konstatēja, ka punkta z0 = 0 orbīta šajā pārveidojumā uzvedas ārkārtīgi interesanti un sarežģīti. Tā kā šādu attēlojumu ir bezgalīgi daudz — katrai c vērtībai savs — Fatū nespēja tos visus aprakstīt, taču pierādīja, ka to punktu orbītas, kuru absolūtā vērtība lielāka par 2, nav ierobežotas (aiziet bezgalībā).
Fatū nekad neredzēja neparastos attēlus, ko mēs tagad pazīstam kā Mandelbrota kopu, jo cilvēks ar roku nav spējīgs veikt tik apjomīgus aprēķinus. Profesors Benuā Mandelbrots pirmais šim nolūkam izmantoja datoru, tāpēc iegūtais fraktālis tagad nosaukts par godu viņam.
1975. gadā Mandelbrots savā grāmatā "Fraktālie objekti: forma, nejaušība un dimensija" (Les Objets Fractals: Forme, Hasard et Dimension) pirmo reizi lieto terminu "fraktālis", lai apzīmētu matemātiskos fenomenus ar neparedzamu un dīvainu uzvedību, kurus iegūst ar rekursīvu algoritmu palīdzību.
Mandelbrota kopas palielināšana
Mandelbrota kopa arvien lielākā palielinājumā
Nikijs Heidens
Viņa brāļi Tommijs un Rodžers Lī arī ir profesionāli šosejas motobraucēji.
Karjera
Savas profesionālās karjeras sākumā Heidens piedalījās sporta motociklu sacensībās. 1999. gadā viņš uzvarēja Amerikas Motociklistu asociācijas (AMA) Supersport čempionātā braucot ar Honda motociklu. 2001. gadā viņš aizvadīja savu pirmo pilno sezonu AMA Superbike čempionātā un nonāca 40 punktu attālumā līdz čempiona titulam, paliekot trešajā vietā kopvērtējumā. 2002. gadā Heidens kļuva par visu laiku jaunāko AMA Superbike čempionu. Tāpat viņš togad piedalījās vienā Superbike pasaules čempionāta posmā.
2003. gadā Heidens uzsāka dalību prestižajā MotoGP čempionātā, pārstāvot vienu no spēcīgākajām čempionāta komandām — Repsol Honda. Viņa komandas biedrs pirmajā sezonā bija tobrīdējais pasaules čempions Valentino Rosi. Savā pirmajā sezonā viņš ierindojās piektajā vietā kopvērtējumā un ieguva gada debitanta balvu. 2005. gadā Heidenam izdevās izcīnīt pirmo uzvaru savā karjerā — viņš to izdarīja ASV Grand Prix izcīņā Laguna Seca trasē.
Heidens savā pirmajā sezonā Ducati nespēja cīnīties par uzvarām, kamēr viņa komandas biedrs Keisijs Stouners līdz sezonas vidum cīnījās par titulu. Turpmākajās sezonās Heidenam neizdevās atgriezties kādreizējās virsotnēs kā savu, tā komandas neveiksmju dēļ. 2013. gada beigās viņš paziņoja, ka pievienosies privātai komandai — Aspar Racing Team — kura izmanto Honda motociklus. Šajā komandā Heidens aizvadīja divas sezonas, līdz paziņoja par savu aiziešanu no MotoGP.
2016. gadā Heidens uzsāka dalību Superbike pasaules čempionātā un pievienojās Ten Kate Racing. Viņš izcīnīja vienu uzvaru Malaizijas posmā un čempionāta kopvērtējumā ierindojās piektajā vietā. Viņš piedalījās divos MotoGP posmos kā aizvietotājs: Aragonas Grand Prix aizvietojot Estrella Galicia 0,0 Marc VDS braucēju Džeku Milleru un Austrālijas Grand Prix aizvietojot savu kādreizējo Repsol Honda komandas biedru Dani Pedrosu. 2017. gadā viņš turpināja pārstāvēt Red Bull Honda World Superbike Team (agrāko Ten Kate Racing).
Heidens netālu no Rimini brauca ar divriteni, kur viņu notrieca automašīna. Trieciena rezultātā divritena rāmis tika salauzts uz pusēm, automašīnas vējstikls tika sabojāts un jumts — ielocīts. Heidens tika nogādāts Rimini slimnīcā ar smagām galvas un krūškurvja traumām, kā arī lauztu augšstilba kaulu, lauztu iegurni un vairākiem plīsušiem skriemeļiem. Viņš vēlāk tika pārvietots uz Mauricio Bufalini slimnīcu Čezēnā, kur viņam tika konstatēta smaga galvas smadzeņu trauma. Heidens nomira no gūtajām traumām.
Alvis Vilks
Alvis Vilks (dzimis 1972. gadā) ir bijušais Latvijas iekšlietu un korupcijas apkarošanas darbinieks. No 2003. līdz 2012. gadam bijis Korupcijas novēršanas un apkarošanas biroja priekšnieka vietnieks. Strādājis Iekšlietu ministrijā, Valsts policijā un Valsts ieņēmumu dienestā.
Biogrāfija
Jau paralēli mācībām Latvijas universitātē Alvis Vilks uzsāka darbu Valsts policijas pārvaldes nodaļā. Pēc studiju beigšanas Juridiskajā fakultātē (2000) pārgāja uz darbu Valsts ieņēmumu dienesta korupcijas novēršanas kontroles daļas galvenā jurista amatā.
2003. gadā kļuva par KNAB priekšnieka vietnieku. No 2003. gada 12. jūnija līdz 2003. septembrim bijis KNAB priekšnieka pienākumu izpildītājs. 2010. gada septembrī, uz laiku pildīdams priekšnieka pienākumus, Alvis Vilks sniedza interviju ziņu aģentūrai LETA, kurā izteicies par KNAB darbinieku iekšējiem konfliktiem. Par to biroja vadītājs Normunds Vilnītis ierosināja iekšējo izmeklēšanu un disciplinārlietu. 2011. gada 7. martā Alvis Vilks atstādināts no ieņemamā amata uz disciplinārlietas izmeklēšanas laiku sakarā ar Eiropas savienības PHARE projekta KNAB attīstība un nostiprināšana līdz galam neieviešanu. 2011. gada 30. martā premjerministrs Valdis Dombrovskis ar īpašu rezolūciju atcēla lēmumu par Alvja Vilka atstādināšanu un lika atjaunot viņu amatā. 2011. gada 13. maijā Alvi Vilku iekšējās izmeklēšanās rezultātā atbrīvoja no KNAB direktora vietnieka korupcijas novēršanas jautājumos amata. 2011. gada 29. jūnijā, pēc iepriekšējā KNAB priekšnieka Normunda Vilnīša atstādināšanas, Vilks atgriezās iepriekš ieņemtajā amatā. 2012. gada 8. jūnijā darbu KNAB pārtraucis pēc paša vēlēšanās. Turpmāk strādājis VAS "Latvijas gaisa satiksme".
Rundāles pagasts
Rundāles pagasts ir viena no Bauskas novada administratīvajām teritorijām, Lielupes kreisajā krastā. Robežojas ar sava novada Bauskas pilsētu un Svitenes, Viesturu, Mežotnes, Codes un Īslīces pagastiem, kā arī Lietuvas Šauļu apriņķa Pakrojas rajona Žeimeles seņūnija.
Upes
Upes: Bērstele, Dzirnupīte, Īslīce, Kapupe, Lielupe, Mazplānīte, Melnupīte, Svirkale.
Vēsture
Mūsdienu Rungāles pagasta teritorijā vēsturiski atradās Bornsmindes muiža (Gut Bornsmünde, Ziedoņi), Kaucmindes muiža (Gut Kauzmünde, Saulaine), Rundāles muiža (Schloss Ruhental).
Rundāles muižas pagasts dibināts 1819. gadā, 1866. gadā pārveidots par no muižas neatkarīgu pagastu. 1935. gadā Bauskas apriņķa Rundāles pagasta platība bija 95,22 km² un tajā dzīvoja 2005 iedzīvotāji. 1945. gadā pagastā izveidoja Rundāles, Ādžūnu un Pilsrundāles ciema padomes, bet pagastu 1949. gadā likvidēja. Bauskas rajona Pilsrundāles ciemam 1963. gadā pievienoja likvidētā Rundāles ciema padomju saimniecības «Rundāle» teritoriju, 1966. gadā pievienoja Īslīces ciema P. Lejiņa Saulaines sovhoztehnikuma teritoriju, 1987. gadā pievienoja daļu Viesturu ciema teritorijas. 1990. gadā Pilsrundāles ciemu reorganizēja par pagastu un nosauca par Rundāles pagastu. 2009. gadā pagastu kā administratīvo teritoriju iekļāva Rundāles novadā. 2021. gadā Rundāles novadu iekļāva Bauskas novadā.
Iedzīvotāju skaita izmaiņas
Esošajās robežās, pēc CSP un OSP datiem.
Apdzīvotās vietas
Lielākās apdzīvotās vietas ir Pilsrundāle (pagasta centrs), Saulaine, Ziedoņi, Mazbērstele, Vecrundāle, Mazmežotne, Punslavas, Priedītes, Lepšas, Jāņukrogs, Švirkale.
Saimniecība
Pagastā atrodas Rundāles ūdensdzirnavas
Sniega leopards
Sniega leopards (Uncia uncia) ir liela auguma kaķu dzimtas (Felidae) plēsējs, turklāt tā ir vienīgā suga sniega leopardu ģintī (Uncia). Lai gan pēdējo gadu DNS pētījumos ir atklājies, ka sniega leopards ir tuvāk radniecīgs leopardam, nekā leopards tīģerim, ar kuru leopards sistematizēts panteru ģintī (Panthera). Zinātnieki uzskata, ka sniega leopards neapšaubāmi pieder panteru ģintij, un tā zinātniskajam nosaukumam būtu jābūt — Panthera uncia.
Izskats un īpašības
Sniega leopards ir nedaudz mazāks kā pārējie lielie kaķi, bet tā ķermenis ir kompakts un spēcīgs, labi piemērots dzīvei aukstos kalnu apstākļos. Tā ķermenis bez astes ir 75—130 cm garš, svars 27—54 kg. Aste ir ļoti gara, tā parasti ir 75—90% no ķermeņa garuma. Sniega Leoparda matojums ir garš un ļoti biezs. Ausis mazas un noapaļotas, purns īss ar lielām nāsīm. Lielās nāsis nodrošina labāku skābekļa uzņemšanu retinātajā kalnu gaisā. Garā un plastiskā aste tiek izmantota gan līdzsvaram, gan, lai aukstā laikā apsegtu ķermeni un purnu, jo tai ir ļoti biezs matojums. Aste ir arī bieza un gaļīga, jo uz astes sniega leopards uzkrāj tauku rezerves. Tā ķepas ir ļoti lielas un pūkainas, tās kalpo gan kā sniega kurpes, gan neļauj ķermenim atdzist caur pēdām.
Kažoka pamatkrāsa ir dūmakaini pelēka vai gaiša smilšu krāsa. Uz galvas, kakla un kājām tam ir tumši pelēki vai melni, pildīti plankumi. Uz galvas un kakla tie ir mazāki, bet uz kājām lielāki. Pārējais ķermenis rotāts ar plankumiem — rozetēm, lieliem apļiem, kuru viducī var būt cits mazāks plankums. Astes gals melns. Pavēdere gandrīz balta. Sniega leopardam kā kaķveidīgajam ir neraksturīga acu krāsa — gaiši pelēkzaļas vai pelēkas.
Uzvedība
Vasaras periodā sniega leopards parasti apmetas augstāk kalnos 2700—6000 metrus virs jūras līmeņa. Ziemā tas nāk lejup no kalniem 1200—2000 metri virs jūras līmeņa un mājo mežos. Lai arī lielais dzīvnieks labprāt izmanto citu dzīvnieku iestaigātās takas sniegā, tas bez grūtībām spēj pārvietoties pa sniegu, kas ir līdz 85 cm dziļš. Sniega leopards ir vientuļnieks, lai gan mātes ar mazuļiem paliek kopā ilgu laiku. Katram pieaugušam īpatnim ir sava teritorija, tomēr sniega leopardi nav agresīvi viens pret otru, un to teritorijas var pārklāties. Teritoriju lielums var būt ļoti dažāds. Jo vairāk ir medījuma, jo mazāka ir teritorija. Piemēram, Nepālā, kur sniega leopardam ir daudz medījuma, teritorija ir apmēram 12—40 km² liela. Turklāt 100 km² lielā platībā var mājot 5—10 leopardi. Bet reģionos, kuros medījuma ir maz, viena sniega leoparda teritorija var sasniegt 1000 km² platību, un šajā platībā nedzīvo vairāk par 5 indivīdiem. Kā visi kaķi sniega leopards iezīmē savu teritoriju un takas ar sekrētu vai urīnu. Pirms iezīmēšanas ar smaržu sekrētu leopards ar pakaļkājām skrāpē zemi, lai gan sekrēts tiek uzšļākts arī uz augstākiem objektiem, piemēram, akmeņiem un klinšu sienām. Tas ir aktīvs nakts laikā, vakaros un agri no rītiem. Kopumā tā dzīves veids ir slēpts, un sniega leopards lieliski maskējas apkārtējā vidē.
Barība
Sniega leopards ir plēsējs, un tāpat kā citi kaķu dzimtas dzīvnieki tas medī gandrīz jebko, ko var nomedīt, mājlopus ieskaitot. Tas neatsakās arī no maitas gaļas. Sniega leopards spēj nogalināt dzīvnieku, kas ir līdz trīs reizēm lielāks par pašu leopardu, bet mazos dzīvniekus un putnus tas medī nelabprāt. Atšķirībā no citiem kaķu dzimtā sniega leopards barojas arī ar augu izcelsmes barību, kā zāli un jauniem koku un krūmu dzinumiem. Iecienīts sniega leoparda medījums Himalajos ir Himalaju zilā aita (Pseudois nayaur), toties Karakoruma, Tjanšana un Altaja kalnos tas pamatā medī Sibīrijas kalnu kazas (Capra sibirica) un Eirāzijas kalnu aitas (Ovis ammon). Bet sniega leopards medī arī citas savvaļas aitas un kazas: vītņragu kazas, uriālus, Himalaju kazas un goralus, kā arī briežus, meža cūkas un kolobus. Mazākie medījumi ir murkšķi, pūkainie zaķi, svilpējzaķi, dažādie grauzēji un putni, no kuriem iecienītākie ir sniegirbes un Āzijas klinšu irbes. Līdz šim nav zināms neviens sniega leoparda uzbrukuma gadījums cilvēkam, līdz ar to tas ir vismazāk agresīvais lielais kaķis. Pateicoties šai īpašībai, sniega leopardu var samērā viegli padzīt no ganāmpulka, ja cilvēks pamana to medījam mājlopus.
Medījot sniega leopards visbiežāk uzbrūk no augšas, izmantojot dabīgo kalnu reljefu. Tas parasti pielavās upurim apmēram 14 metru attālumā. Uzbrūkot sniega leopards medījumu dzen no kalna lejup, ja 300 metru distancē upuri neiuzdodas nomedīt, leopards atlaižas. Upuris tiek nogalināts ar kodienu kaklā, pēc tam medījums tiek aizvilkts uz mierīgāku vietu apēšanai. Sniega leopards apēd visas saēdamās nomedītā dzīvnieka daļas. Ar vienu Himalaju zilo aitu tas var iztikt 2 nedēļas līdz tas atkal dodas medībās.
Reprodukcija
Sniega leopardi pārojas ziemas beigās. Grūsnības periods ilgst 90—100 dienas. Mazuļi dzimst laikā no aprīļa līdz jūnijam. Visbiežāk sniega leopardu tēviņi sapārājas tikai ar vienu mātīti. Iespējams tas ir tādēļ, ka mātītēm meklēšanās laiks ir ļoti īss, tikai 5—8 dienas. Šajās dienās pārošanās notiek bieži (12—36 reizes dienā). Mazuļi piedzimst migā, kas ierīkota kādā alā. Miga ir silta un mīksta, jo izklāta ar kažoka matiem, kurus mātīte izrauj no saviem sāniem. Piedzimst 1—5 mazuļi, bet visbiežāk 2—3 mazuļi. Tie ir akli un nevarīgi, bet tiem ir biezs un mīksts kažociņš uzreiz piedzimstot, turklāt ar visiem raibumiem. Raibumi ir pildīti un melni, un, tikai augot lielākiem, tie kļūst par gredzeniem. Mazulis sver 320—567 g. Acis atveras pēc 7 dienām, bet staigāt mazuļi sāk sasniedzot 5 nedēļas. Māte ar pienu tos zīda 10 nedēļas. Alu mazuļi pamet 2—4 mēnešu vecumā, paliekot un uzturoties mātes tuvumā 18—22 mēnešus. Pieauguši pilnībā, tie var aizceļot samērā tālu no piedzimšanas vietas, meklējot savas medību teritorijas. Tādējādi sniega leopardi tiek pasargāti arī no tuvas savstarpējās sapārošanās. Dzimumbriedumu tie sasniedz 2—3 gadu vecumā. To dzīves garums ir 15—18 gadi, bet nebrīvē tas var būt 21 gads.
Pisces
Pisces ( "zivis") var būt:
Liezēres pagasts
Upes
Kuja, Tirza, Ogre, Aiša, Egļupe, Cilmija, Liedes strauts
Vēsture
1935. gadā Madonas apriņķa Liezeres pagasta platība bija 112,3 km² un tajā dzīvoja 1972 iedzīvotāji. 1945. gadā pagastā izveidoja Liezēres un Ozolu ciema padomes, bet pagastu 1949. gadā likvidēja. Liezēres ciems ietilpis Gaujienas (1949—1956) un Madonas (pēc 1956. gada) rajonos. 1954. gadā Liezēres ciemam pievienoja likvidēto Ozolu ciemu, 1975. gadā — likvidēto Mēdzūlas ciemu, 1979. gadā — daļu Aronas ciema teritorijas. 1990. gadā ciemu reorganizēja par pagastu. 2009. gadā Liezēres pagastu kā administratīvo teritoriju iekļāva Madonas novadā.
Iedzīvotāju skaita izmaiņas
Esošajās robežās, pēc CSP datiem.
Apdzīvotās vietas
Lielākās apdzīvotas vietas ir Liezēre (pagasta centrs), Ozoli, Mēdzūla, Kalnakrogs.
Broadcast to the World
Broadcast to the World ir amerikāņu pankroka grupas Zebrahead sestais studijas albums. Tas tika izdots sadarbībā ar ierakstu kompānijām Icon, SPV. Japānā tas tika izdots (Sony Music Entertainment), Eiropā tika izdots, Vācijā —  un Ziemeļamerikā.
Katalāņu valoda
Katalāņu valoda (català, vai ) ir romāņu saimes valoda. Katalāņu valoda ir valsts valoda Andorā, kā arī oficiālā valoda šādos Spānijas autonomajos apgabalos: Katalonijā, Valensijā un Baleāru Salās. Izplatīta arī dažos citos Spānijas reģionos (Aragonā un Mursijā), kā arī Francijas dienvidu reģionā Rusijonā un Algēro pilsētā Sardīnijā. Katalāņu literārā valoda tiek datēta sākot ar 12. gadsimtu, kad tā bija viena no Aragonas karalistes oficiālajām valodām. Katalāņu valodai vistuvākā ir oksitāņu valoda. Tai ir daudzi kopīgi vārdi arī ar spāņu valodu.
Katalāņu valodai nav oficiāla statusa Francijā, kaut arī kopš 2007. gada tā ir atzīta kā reģionālā valoda Austrumpireneju departamentā. Saskaņā ar 1958. gadā pieņemto konstitūciju, franču valoda tiek atzīta par vienīgo oficiālo valsts valodu Francijā.
Dialekti
Katalāņu valodas dialekti iezīmē relatīvu vienveidību, īpaši tad, ja salīdzina ar citām romāņu valodām. Tomēr tai tiek izšķirti divi lielāki katalānu valodas dialekti — austrumkatalāņu un rietumkatalāņu dialekts. Rietumkatalāņu dialektu mēdz dalīt arī valensiešu valodā (Valensijas apgabalā katalaņu valoda tiek saukta par valensiešu valodu) un ziemeļrietumkatalāņu valodā, savukārt autrumkatalāņu dialekts dalās četros dialektos — centrālajā katalāņu, Baleāru, ziemeļkatalāņu un Algēro dialektā.